30/06/2020 | Administración LocalMunicipal
Ponteceso
Secretaría
Nomeamento e delegación de competencias. Derrogación resolución 308/2020

D. XOSE LOIS GARCÍA CARBALLIDO, ALCALDE-PRESIDENTE DO CONCELLO DE PONTECESO (A CORUÑA) Unha vez celebradas as eleccións municipais, o pasado 26 de maio e constituído o novo Concello ou Corporación Municipal, resultou necesario e conveniente proceder ó establecemento da nova organización municipal e, en particular, á constitución da Xunta de Goberno Local, en exercicio da potestade de autoorganización que o art.4.1a) da Lei 7/85, de 2 de abril, Reguladora das Bases de Réxime Local, recoñece a esta entidade. Considerando o disposto nos art.20.1. b) e 23 da citada Lei, que indica que “A Xunta de Goberno Local existe en tódolos municipios con poboación superior a 5.000 habitantes e nos de menos, cando así o dispoña o seu Regulamento orgánico ou así o acorde o Pleno do seu Concello”, en concordancia coa previsión da lexislación autonómica de réxime local contida no art.65.1 da Lei 5/1997, de 22 de xullo, de Administración Local de Galicia, que establece que a Xunta de Goberno estará integrada polo Alcalde e un número de concelleiros non superior ó terzo do número legal deles, nomeados ou separados libremente polo Alcalde, que deberá darlle conta disto ó Pleno. Tendo en conta a Resolución de Alcaldía/Presidencia 347/2019 do 19.06.2019 no que se establecían os seus membros así como a periodicidade das sesións, que foi modificada pola Resolución 259/2020 do 29.04.2020 no referente a súa periodicidade. Tendo en conta a resolución 367/2019 no se se nomeaban os tenentes alcaldes da Corporación. Tendo en conta a Resolución 355/2019, do 19 de xuño de 2019, no que se establecen delegacións de atribucións ao Concelleiro Faustino Santiago Lema. Por resolución 308/2020 revocouse o nomeamento dun dos concelleiros como tenente alcalde así como mebro da XGL, asi como no que respecta as súas atribucións. Tendo en conta que as delegacións baséanse nunha relación de confianza mutua e dacordo co artigo 114.3 do ROF así como 116 do RD 2568/1986 Por todo elo, esta Alcaldía, no uso das atribucións que me confire a lexislación citada RESOLVE: PRIMEIRO.- Derrogar a resolución 308/2020 e manter o contido orixinal das resolucións 367/2019 no que se nomeaban os tenentes alcaldes da Corporación; a resolución 355/2019 no que se establecía a delegación de atribucións ao Concelleiro Faustino Santiago Lema e a resolución 347/2019 no que se establecían os membros da Xunta de Goberno local e a súa periodicidade ( modificada por resolución 259/2020 no referente a súa periodicidade). A resolución será efectiva dende o día seguinte da súa sinatura, e entenderase aceptada tácitamente se, no prazo de tres días hábiles desde a notificación do acordo, o membro ou organismo que recibe a delegación non manifesta expresamente ante o órgano delegante que non acepta a delegación. SEGUNDO- Notificar esta resolución a todos os concelleiros afectados e comunicar ós diferentes servizos municipais, para o seu coñecemento e efectos e publicar no BOP TERCEIRO- Dar conta ó Pleno desta resolución, na sesión extraordinaria que se convoque para dar cumprimento ó previsto polo artigo 38 do Regulamento de Organización, Funcionamento e Réxime Xurídico das Entidades Locais. Ante min, a secretaria, para os efectos do disposto no artigo 3.2 do Real Decreto 128/2018”. Ponteceso, 23 de xuño de 2020 O Alcalde- Presidente, A Secretaria, Xose Lois García Carballido Antía Pena Dorado (conforme cos aspectos xurídicos